|  |  |
| --- | --- |
|  |  |

1. *számú melléklet*

**TÁJÉKOZTATÓ**

**a lakóközösségeknek és az önkormányzati intézményeknek nyújtandó vissza nem térítendő 2019. évi növényesítési pótpályázati támogatásról**

1. Általános rendelkezések
   1. Az Önkormányzat vissza nem térítendő támogatást nyújt pótpályázati felhívás alapján a VII. kerület közigazgatási területén lévő

*a)* társasházak,

*b)* lakásszövetkezetek [a lakásszövetkezetekről szóló 2004. évi CXV. tv. 2. § (1) bek.],

*c)* önkormányzati lakóépületek kezelője [*a), b)*, *c)* a továbbiakban együtt: lakóközösségek], továbbá

*d)* a VII. kerületi önkormányzat által fenntartott intézmények részére.

* 1. Az 1.1. pontban felsoroltak évente nyújthatnak be új pályázatot.
  2. A benyújtott pályázat költségvetésében szereplő munkákon és az ott megjelölt összegen felül mindennemű többletköltség a pályázót terheli.

1. A pályázat kiírása, elbírálása
   1. A pályázatot a Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága írja ki.
   2. A pályázati dokumentáció átvétele és a pályázat beadása díjmentes. A pályázat beérkezését követően a Polgármesteri hivatal gondoskodik a pályázatok bontásáról és döntésre előkészítéséről.
   3. A pályázatokat a Városüzemeltetési Bizottság bírálja el és dönt a pályázóknak nyújtandó támogatásról. A Polgármesteri Hivatal a pályázat elbírálásáról írásban tájékoztatja a pályázati résztvevőket, továbbá a pályázat eredményét a helyben szokásos módon nyilvánosságra hozza.
2. Az értékelés szempontjai
   1. Az értékelés főbb szempontjai a lakóközösségi és önkormányzati intézményi pályázatok elbírálásához:
3. 50% vagy annál nagyobb önrész vállalása
4. önrészként feltüntetett összeg értékében megvásárlásra kerültek, a növényesítéshez kapcsolódó anyagok és ezek 6 hónapnál nem régebbi számlával történő igazolása
5. a lakóközösség magántulajdoni arányszintje (a nagyobb arány előny)
6. kertterv benyújtása a pályázattal (megvalósíthatósági tanulmány/koncepció terv, fotó illusztrációk) a Tájékoztató 7.1 és 7.10 pontjaiban rögzített tevékenységek megvalósítása esetében
7. a lakóközösség és az önkormányzati intézmény korábbi növényesítési tevékenységének eredménye
8. zöldfelület méretének növelése
9. A pályázat általános feltételei
   1. A pótpályázati felhívás és mellékletei beszerezhetőek a Polgármesteri Hivatal Ügyfélszolgálatain (lásd Felhívás), vagy letölthető az Önkormányzat honlapjáról (lásd Felhívás). A pályázatot a Pályázati Adatlap meghatározott forma szerinti hiánytalan kitöltésével, és az előírt mellékletek csatolásával kell benyújtani/feladni/elküldeni. Egy alkalommal van lehetőség hiánypótlásra, amennyiben a hibák, hiányosságok hiánypótlás útján pótolhatóak.
   2. A pályázat benyújtásának formai és tartalmi előírásai:
10. a pályázatot papír alapon, valamint elektronikus adathordozón (CD, DVD) PDF formátumban is, zárt borítékban, 1 példányban kell benyújtani (lásd Felhívás) vagy postai úton ajánlott küldeményként feladni (lásd Felhívás), vagy elektronikus úton (cégkapun/ügyfélkapun keresztül) (lásd Felhívás) elküldeni.
11. a borítékra rá kell írni: „**2019. évi növényesítési pótpályázat**”
12. a pályázati dokumentáció elemei:

- kitöltött „Pályázati Adatlap”

- tartalomjegyzék

- lakóközösségek esetén a pályázati feltételeknek megfelelő eredeti közgyűlési határozat a növényesítési pályázaton történő részvételről, önkormányzati intézmény esetén, a kezelő hozzájárulása alapján intézményvezetői nyilatkozat a növényesítési pályázaton történő részvételről

- a közös képviselő megválasztásáról szóló határozat másolati példánya

- önrészt bemutató igazolások az alábbiak szerint:

A lakóközösségnek, illetve önkormányzati intézménynek rendelkeznie kell a tervezett növényesítési költségek (a támogatható tevékenység típusától függően) 30-50%-ával, mint önrésszel, melyet elkülönítetten kezel (felújítási számla, értékpapír, egyéb önálló számla stb.) és erről banki igazolást vagy az önrészként feltüntetett, a pályázati kiírás előtt 6 hónapnál nem régebben megvásárolt növényesítéshez szükséges és önrészként elfogadható anyagok számláinak 2 db másolatát a jelentkezési lap mellékleteként be kell nyújtani.

- pályázati leírás és költségvetés; a költségvetés a maximálisan igényelhető támogatási arány szerinti tevékenységekre külön-külön bontásban részletezve

- a növények ápolásáról, öntözéséről szóló lakóközösségi (legalább a lakóközösség fele) vagy intézménykezelői nyilatkozat

- átláthatósági nyilatkozat

- szükséges rajz és kertterv a Tájékoztató 7.1 és 7.10 pontban rögzített tevékenységek megvalósítása esetén

1. A pályázat érvénytelen
   1. A pályázat érvénytelen, ha:
2. a pályázó nem a pályázati felhívásban meghatározott lehetséges támogatást igénylői körbe tartozik
3. ha a pályázat benyújtásának a módja nem megfelelő (pl. e-mailben kerül beküldésre a pályázat)
4. a beadási határidőt elmulasztják
5. a hiányosságokat nem pótolják a hiánypótlási felhívásban meghatározott határidőn belül,
6. hibás, hiányos a hiánypótlás.
7. A pályázat célja
   1. Zöldfelület méretének növelése, meglévő zöldfelület állapotának javítása az ingatlanokon.
8. A támogatható tevékenységek
   1. Meglévő zöldfelület beültetése, cserjékkel, évelőkkel
   2. Meglévő zöldfelület termőképességének javítása, komposzt vagy szerves trágya bekeverésével vagy termőföldföld ráhordásával
   3. Fák ápolása szakember által, facsemeték kivételével
9. ifjítás, gallyazás, gyökérmetszés, odúkezelés, kötözés keletkezett sebfelületek kezelésével
10. vadgesztenyefa vadgesztenyelevél-aknázómoly elleni védelme, hatóanyag gyökfőnél történő beinjektálásával
11. elhalt fa kivágása és pótlása legalább 14/16 cm törzskörméretű díszfa ültetésével, nem megfelelő telepítési feltételek esetén planténerbe ültetett 10/12 cm törzskörméretű díszfával
    1. Burkolt udvarokban nagyméretű, lehetőleg legalább 60x60x80 cm-es planténerek kihelyezése, feltöltése termőfölddel, beültetése fákkal, cserjékkel, évelőkkel,
    2. Növényesítéshez kapcsolódó szállítás költsége
    3. Függőfolyosók korlátainak díszítése azonos színű és anyagú, egységes balkonládák kihelyezésével, beültetés egynyári és/vagy kétnyári és/vagy évelő növényekkel
    4. Növényesítéshez kapcsolódó eszközök (pl. gereblye, metszőolló, kapa, ültetőlapát, kultivátor, ásó, ültetőkanál, sövénynyíró stb.)
    5. Épület utcai homlokzatán található ablakok és erkélyek legalább felének növényesítése azonos színű és anyagú, egységes balkonládák kihelyezésével, beültetésük egynyári és/vagy kétnyári és/vagy évelő növényekkel
    6. Faültetés meglévő zöldfelületen
    7. Új zöldfelület kialakítása az alábbi esetekben:
12. burkolat feltörése és eltávolítása, talajcsere 50-100 cm vastagságban, vagy hasonló mélységben átkeverés komposzttal/szerves trágyával, növényágyás kialakítása, beültetése cserjékkel és/vagy évelőkkel
13. kiemelt ágyás készítése burkolat meghagyásával, megfelelő szegély kialakításával, ágyás feltöltése komposzttal és/vagy szerves trágyával kevert termőfölddel legalább 40 cm vastagságban, beültetése cserjékkel és/vagy évelőkkel
14. zöldtető kialakítása a ház udvarán, erre alkalmas tetőzeten.
15. A támogatás
    1. A támogatás összege egyedi elbírálás alapján alakul ki, az egyes lakóközösségek és önkormányzati intézmények az igényelt összegeknél kevesebbet is kaphatnak a Városüzemeltetési Bizottság döntése alapján. Ha az Önkormányzat tárgyévi költségvetésében rendelkezésre álló keretösszeget a beadott pályázatok szerinti támogatási igény meghaladja, abban az esetben a pályázatok benyújtási idejének sorrendjében kerül megítélésre a támogatás a pályázóknak.
    2. A vissza nem térítendő támogatás legfeljebb 250.000 Ft lehet.
    3. A támogatás intenzitása maximum 50% a 7.1., 7.2., 7.3., 7.4., 7.5., 7.6., 7.7 pontokban megjelölt tevékenységek esetében, maximum 60% a 7.8., 7.9. pontokban megjelölt tevékenységek esetében, maximum 70% a 7.10. pontban megjelölt tevékenységek esetében, de legfeljebb 250.000 Ft.
    4. A pályázat elbírálását követően a támogatást nyert pályázókkal az Önkormányzat szerződést köt. A szerződést a Polgármester, illetve meghatalmazottja és az 1.1. pontban felsoroltak megbízott képviselői írják alá.
    5. A szerződés aláírásához a nyertes pályázónak mellékelnie kell a társasház számlavezető pénzintézete által nyilvántartásba vett felhatalmazó levelet *(3. melléklet)*
    6. A támogatás kizárólag az elfogadott munka finanszírozására használható.
    7. A pályázónak a szerződés tervezet megküldésétől, illetve a tervezet elkészültéről szóló értesítés kézhezvételétől számított 30 nap jogvesztő határidő áll rendelkezésére a szerződés tervezet elfogadására, azaz aláírására.
    8. A pályázat nyertesének a pályázat teljes költségvetésével el kell elszámolnia. Az önrész és támogatás felhasználásának megtörténte a lakóközösség vagy az önkormányzati intézmény írásos készre jelentése esetén fogadható el, melyhez a támogatott tevékenység megvalósításához kapcsolódó költségeket igazoló számviteli bizonylatokról összesítőt, a számlákat, az elszámolt költségek kifizetéseit igazoló dokumentumokat (bankszámlakivonatot, pénztári kiadási bizonylatot), 200.000 Ft értéket meghaladó értékű áru beszerzés vagy szolgáltatás esetén szerződést vagy elküldött és visszaigazolt megrendelést, fotódokumentációt (az elvégzett növényesítési tevékenységet bemutató legalább 3db fénykép, a nyilvánossággal kapcsolatos előírások teljesítését alátámasztó legalább 1 db fénykép) is mellékelni kell.
    9. A támogatás folyósítása a teljesítés ellenőrzését követően a pályázati felhívásban megjelölt határidőre bemutatott és elfogadott számlák alapján történik. Az elvégeztetett munkálatok, megvásárolt anyagok, növények számláit, amelyek a pályázati kiírást megelőző 6 hónapnál nem korábbi keltezésűek, a lakóközösség megbízottja, illetve az önkormányzati intézménykezelő megbízottja bemutatja a Polgármesteri Hivatal teljesítés ellenőrzésével megbízott munkatársának. Az elfogadott számlákra rá kell vezetni: a 2019. évi növényesítési pótpályázat terhére elszámolva. A készre jelentés, a számlaösszesítő eredeti példányát, a számlákat, a bankszámlakivonatokat, a szerződéseket/megrendeléseket és azok visszaigazolásait hitelesített másolatban kell benyújtani a Polgármesteri Hivatal teljesítés ellenőrzésével megbízott munkatársának.
    10. Amennyiben a pályázat nyertese az elszámolás benyújtására nem képes a támogatási szerződésben meghatározott határidőben, a határidő lejártát megelőzően írásban (cím: Budapest Főváros VII. kerület Erzsébetváros Önkormányzata 1073 Budapest, Erzsébet krt. 6., Hivatali kapu elérhetőség: rövid név: BPVIIPH KRID kód:500127390) kezdeményezheti az Önkormányzat felé a határidő (legfeljebb három hónappal történő) meghosszabbítását. A kérelemről a Városüzemeltetési Bizottság dönt. Amennyiben a nyertes pályázó nem tartja be a támogatási szerződésben meghatározott elszámolási határidőt, jogosultsága a támogatásra szerződésszegés miatt megszűnik.
    11. Az Önkormányzat által elfogadott számlák ellenértéke támogatási aránynak megfelelő részét legfeljebb a jóváhagyott támogatás értékéig az Önkormányzat 60 napon belül átutalja a lakóközösség, illetve az önkormányzati intézmény számára.
    12. A támogatások átutalását megelőzően a Polgármesteri Hivatal szúrópróbaszerűen ellenőrizheti a pályázatban leírt munkák elvégzését.
    13. A Polgármesteri Hivatal a támogatás odaítélésének évében és az azt követő 2 naptári évben utóellenőrzéseket végezhet a támogatások átutalását követően is a kihelyezett növények ápolását illetően. Amennyiben megállapítást nyer, hogy a lakóközösség, illetve az önkormányzati intézmény hibájából
16. a támogatás terhére vásárolt növényanyag elpusztult
17. a támogatás terhére kihelyezett növénytartók nem fellelhetőek a pályázatban megjelölt helyen

az érintett lakóközösségnek vagy intézménynek a kapott támogatás összegét kamatokkal növelten vissza kell fizetnie az Önkormányzatnak. A kamat összege a mindenkori jegybanki alapkamat kétszerese.

1. Nyilvánosság

A támogatásban részesült pályázónak a pályázati tevékenység megvalósultakor a helyszínen jól látható helyen kötelezően fel kell tüntetnie tárgyév december 31. napjáig, hogy a növényesítést Budapest Főváros VII. kerület Erzsébetváros Önkormányzata támogatta, és „a növényesítés a 2019. évi növényesítési pályázat” támogatás keretében valósult meg, melyet elszámoláskor a nyertes pályázónak másolatban fotódokumentációval kell igazolnia.

10. Jogorvoslat:

A támogatási döntés ellen a pályázó jogorvoslattal élhet.

A kifogást indoklással írásban kell benyújtani a Városüzemeltetési Bizottsághoz a támogatási döntés kézhez vételétől számított 5 munkanapon belül. A kifogásról a Városüzemeltetési Bizottság soron következő ülésén dönt.

11. A támogatással kapcsolatos általános információk

A növényesítési munkák tervezése, kivitelezése során figyelembe kell venni a talajszint alatt húzódó közművezetékek elhelyezkedését, gondoskodni kell azok sértetlenségéről és az előírt védőtávolságok betartásáról.

A tervezett földréteg vastagságát, illetve a kihelyezendő planténerek összsúlyát az alátámasztó szerkezet teherbíró-képességéhez kell méretezni, valamint gondoskodni kell a megfelelő vízszigetelésről, és vízelvezetésről.

A pályázók egyszerre többféle, a 7.1.-7.10. pontokban megjelölt tevékenységekre is pályázhatnak.

A növénytelepítésnél figyelembe kell venni a „Tűzvédelmi hatósági feladatokat ellátó szervezetekről, a tűzvédelmi bírságról és a tűzvédelemmel foglalkozók kötelező élet- és balesetbiztosításáról” szóló 259/2011. (XII.7.) számú Kormány rendelet, valamint az „Országos településrendezési és építési követelményekről” szóló 253/1997.(XII.20.) számú Kormány rendelet, vonatkozó rendelkezéseit.

A megvalósulást követően a gondozást/ápolást a pályázónak kell biztosítania.

A megvalósítási helyszín nem térhet el a pályázatban megadott címtől, a közterület határain kívülre nem eshet.

**A pályázattal kapcsolatban** további **felvilágosítást** a Polgármesteri Hivatal ad hivatali munkaidőben (lásd Felhívás).